Torsdag blev knap 100 elever sendt hjem fra Thise Skole efter elev er testet positiv for coronasmitte. Dagen forinden havde eleverne siddet til morgensamling og sunget.

Tre dage. Så få dage nåede eleverne på Thise Skole, der ligger nogle få kilometer uden for Brønderslev, at være tilbage på skolen efter sommerferien. Nu er samtlige elever sendt hjem, da én elev er testet positiv for coronavirus og vedkommendes bror udviser symptomer. Sad i midten - Der havde været morgensamling, hvor eleverne havde sunget og råbt hurra på grund af fødselsdag. I den forbindelse havde broderen siddet i midten af klyngen. Vi tog kontakt til smitteopsporingsenheden, der vurderede samtlige elever som nærkontakt, siger Christian Bak, der er skoledistriktsleder. Er broderens test positiv, kan eleverne først vende tilbage på skolen i midten af næste uge. Skulle den være negativ, kan de fleste komme i skole igen fredag, fortæller Christian Bak.